pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์ เข้าร่วมการประชุมคณะอนุกรรมการขับเคลื่อนแผนแม่บทบริหารจัดการทรัพยากรนํ้า ครั้งที่ 3/2565
วันพฤหัสบดีที่ 15 ธันวาคม 2565
รองปลัดกระทรวงเกษตรและสหกรณ์ เข้าร่วมการประชุมคณะอนุกรรมการขับเคลื่อนแผนแม่บทบริหารจัดการทรัพยากรนํ้า ครั้งที่ 3/2565
รองปลัดกระทรวงเกษตรและสหกรณ์ เข้าร่วมการประชุมคณะอนุกรรมการขับเคลื่อนแผนแม่บทบริหารจัดการทรัพยากรนํ้า ครั้งที่ 3/2565
วันพฤหัสบดีที่ 15 ธันวาคม 2565 เวลา 11.00 น. นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ได้รับมอบหมายจากปลัดกระทรวงเกษตรและสหกรณ์ ให้เข้าร่วมการประชุมคณะอนุกรรมการขับเคลื่อนแผนแม่บทการบริหารจัดการทรัพยากรน้ํา ครั้งที่ 3/2565 โดยมี พลเอก ประวิตร วงษ์สุวรรณ รองนายกรัฐมนตรี เป็นประธานการประชุม ผ่านสื่ออิเล็กทรอนิกส์
การประชุมดังกล่าวเพื่อรับทราบประเด็นสําคัญที่เกี่ยวข้องกับการขับเคลื่อนแผนแม่บทบริหารจัดการทรัพยากรน้ํา ได้แก่ 1) ผลการติดตามประเมินผลภายใต้แผนแม่บทการบริหารจัดการทรัพยากรน้ํา 20 ปี ระยะปี 2561 - 2565 และ 2) ความก้าวหน้าการดําเนินการจัดทําคู่มือดูแลและบํารุงรักษาแหล่งน้ําขนาดเล็ก นอกจากนี้ ที่ประชุมได้พิจารณาเห็นชอบร่างแผนปฏิบัติการด้านทรัพยากรน้ํา ประจําปี 2567 ภายใต้แผนแม่บทการบริหารจัดการทรัพยากรน้ํา 20 ปี จํานวน 63,589 รายการ เป็นวงเงินจํานวน 337736.1463 ล้านบาท และเห็นควรให้สํานักงานทรัพยากรน้ําแห่งชาติในฐานะฝ่ายเลขาฯ นําเสนอร่างแผนปฏิบัติการดังกล่าว ให้คณะกรรมการทรัพยากรน้ําแห่งชาติพิจารณาต่อไป
รัฐบาลไทย-ข่าวทำเนียบรัฐบาล-​นายกฯ ร่วมในพิธีลงนามร่างกรอบความตกลง PCA EU-Thai ยกระดับความร่วมมือไทย-อียู ให้ใกล้ชิด เข้มข้น เป็นระบบ
วันพฤหัสบดีที่ 15 ธันวาคม 2565
​นายกฯ ร่วมในพิธีลงนามร่างกรอบความตกลง PCA EU-Thai ยกระดับความร่วมมือไทย-อียู ให้ใกล้ชิด เข้มข้น เป็นระบบ
​นายกฯ ร่วมในพิธีลงนามร่างกรอบความตกลง PCA EU-Thai ยกระดับความร่วมมือไทย-อียู ให้ใกล้ชิด เข้มข้น เป็นระบบ
วันนี้ (14 ธ.ค. 2565) เวลา 17.15 น. (ตามเวลาท้องถิ่นกรุงบรัสเซลส์) ณ อาคารยูโรปา กรุงบรัสเซลส์ ราชอาณาจักรเบลเยียม นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย นายดอน ปรมัตถ์วินัย รองนายกรัฐมนตรีและรัฐมนตรีว่าการกระทรวงการต่างประเทศ และผู้นําฝ่ายสหภาพยุโรป ได้แก่ นายชาร์ล มิเชล ประธานคณะมนตรียุโรป นางอัวร์ซูลา ฟ็อน แดร์ ไลเอิน ประธานคณะกรรมาธิการยุโรป นายเป็ตร์ ฟียาลา นายกรัฐมนตรีเช็ก ในฐานะประธานคณะมนตรีแห่งสหภาพยุโรป และนาย Josep Borrell Fontelles รองประธานคณะกรรมาธิการยุโรปและผู้แทนระดับสูงของสหภาพยุโรป ด้านการต่างประเทศและนโยบายความมั่นคง ร่วมในพิธีลงนามร่างกรอบความตกลงว่าด้วยความเป็นหุ้นส่วนและความร่วมมือรอบด้านระหว่างสหภาพยุโรปและรัฐสมาชิกฝ่ายหนึ่งกับราชอาณาจักรไทยอีกฝ่ายหนึ่ง (Framework Agreement on Comprehensive Partnership and Cooperation between the European Union and its Member States, of the one part, and the Kingdom of Thailand, of the other part) หรือ PCA EU-Thai
โดยร่างกรอบความตกลง PCA นี้ จะช่วยยกระดับความร่วมมือไทย-อียู ให้ใกล้ชิด เข้มข้น และเป็นระบบมากขึ้น รวมทั้ง สร้างกลไกการหารือรอบด้านระหว่างภาคส่วนต่าง ๆ ในประเด็นที่สนใจร่วมกัน
สําหรับผลประโยชน์ต่อไทยจาก PCA มีดังนี้
(1) เพิ่มความสามารถในการแข่งขันด้านเศรษฐกิจของไทยให้สอดคล้องกับมาตรฐานสากลและกระแสการพัฒนาของโลก เป็นพื้นฐานสําคัญที่จะนําไปสู่การเปิดเจรจา FTA ไทย-EU รอบใหม่
(2) เพิ่มการถ่ายทอดองค์ความรู้และแนวปฏิบัติที่เป็นเลิศจาก EU และการเข้าถึงเงินทุนวิจัยและโครงการเสริมสร้างขีดความสามารถต่าง ๆ ของ EU
(3) เป็นโอกาสให้ไทยได้นําเสนอและแลกเปลี่ยนแนวปฏิบัติที่เป็นเลิศในด้านที่ไทยเชี่ยวชาญ เช่น การประกันสุขภาพถ้วนหน้า
(4) สะท้อนว่า ไทยเป็นหุ้นส่วนที่ใกล้ชิดและไว้ใจได้ของ EU ผ่านการยึดถือค่านิยมที่เป็นสากลร่วมกัน
(5) สองฝ่ายมุ่งหวังให้ PCA เป็นเอกสารความตกลงที่มีการนําไปปฏิบัติจริงให้เกิดผลอย่างเป็นรูปธรรม และไทยมุ่งที่จะให้การดําเนินการตามร่างกรอบความตกลงนี้เพื่อให้เป็นก้าวแรกของการยกระดับความสัมพันธ์ไทย-อียู ไปสู่ความเป็น “หุ้นส่วนทางยุทธศาสตร์” ระหว่างกันต่อไป
ทั้งนี้ ร่างกรอบความตกลงฯ ประกอบด้วย 64 ข้อ ส่วนอารัมภบท และส่วนปฏิญญาร่วมครอบคลุมความร่วมมือไทย-สหภาพยุโรป ทั้งในระดับทวิภาคี ภูมิภาค และระหว่างประเทศ ในประเด็นการเมือง เศรษฐกิจ สังคม และสิ่งแวดล้อม โดยจะเป็นแผนงานที่กําหนดทิศทางความสัมพันธ์ มุ่งเพิ่มพูนกรอบการหารือและความร่วมมืออย่างเป็นรูปธรรมระหว่างกัน โดยสองฝ่ายสามารถร่วมกันพัฒนาแผนงานดังกล่าวได้อย่างต่อเนื่องต่อไป
รัฐบาลไทย-ข่าวทำเนียบรัฐบาล-บขส. มอบของขวัญปีใหม่ให้ประชาชนเดินทางก่อน - กลับทีหลัง รับส่วนลด 10% สำหรับผู้ที่ซื้อตั๋วโดยสารผ่านช่องทางออนไลน์
วันพฤหัสบดีที่ 15 ธันวาคม 2565
บขส. มอบของขวัญปีใหม่ให้ประชาชนเดินทางก่อน - กลับทีหลัง รับส่วนลด 10% สําหรับผู้ที่ซื้อตั๋วโดยสารผ่านช่องทางออนไลน์
เดินทางระหว่างวันที่ 21 - 27 ธันวาคม 2565 และ 3 - 9 มกราคม 2566
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า ในช่วงเทศกาลปีใหม่ 2566 ที่จะถึงนี้ บขส. ได้จัดกิจกรรมพิเศษเพื่อมอบเป็นของขวัญปีใหม่ 2566 ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยการจัดโปรโมชัน “Happy New Year 2023 ลด 10% ไปก่อน - กลับทีหลัง” มอบส่วนลดค่าโดยสาร 10% ให้กับผู้โดยสารที่ซื้อตั๋วโดยสารผ่านระบบออนไลน์ทาง Application : E-Ticket Website : www.transport.co.th เดินทางระหว่างวันที่ 21 - 27 ธันวาคม 2565 และวันที่ 3 - 9 มกราคม 2566 ทุกเส้นทางภายในประเทศ และสมาชิก บขส. Card เมื่อซื้อตั๋วโดยสารผ่านช่องทางออนไลน์เดินทางในเดือนธันวาคมนี้ รับเพิ่มทันทีคะแนนสะสมคูณ 2 นอกจากนี้ บขส. ได้เปิดให้บริการตรวจเช็กสภาพความพร้อมของรถยนต์ก่อนออกเดินทางให้กับประชาชนทั่วไป โดยไม่คิดค่าใช้จ่าย ตั้งแต่วันที่ 19 - 29 ธันวาคม 2565 เวลา 08.30 - 16.00 น. ณ ศูนย์ซ่อมบํารุงและตรวจสภาพรถ บขส. (รังสิต) ผู้ที่สนใจสามารถสอบถามรายละเอียดเพิ่มเติมได้ที่ โทร. 0 2901 2338
กรรมการผู้จัดการใหญ่ บขส. กล่าวเพิ่มเติมว่า บขส. ได้มีการเตรียมความพร้อมรองรับการเดินทางในช่วงเทศกาลปีใหม่ 2566 และได้เปิดให้ผู้โดยสารสามารถจองตั๋วโดยสารล่วงหน้าได้แล้ว ที่ช่องทางออนไลน์ Application : E-Ticket Website : www.transport.co.th เคาน์เตอร์เซอร์วิส ตัวแทนจําหน่ายตั๋ว บขส. และช่องจําหน่ายตั๋วของ บขส. ณ สถานีเดินรถทั่วประเทศ ทั้งนี้ บขส. ยังคงมาตรการป้องกันและเฝ้าระวังการแพร่ระบาดของโรคติดเชื้อไวรัส COVID-19 อย่างเคร่งครัด ทั้งในสถานีขนส่งและบนรถโดยสาร รวมทั้งได้เน้นย้ําไปยังพนักงาน บขส. และผู้ประกอบการรถร่วมดูแลเรื่องความปลอดภัย ตรวจสภาพความพร้อมของรถโดยสาร พนักงานขับรถก่อนออกเดินทางด้วย
รัฐบาลไทย-ข่าวทำเนียบรัฐบาล-กระทรวงคมนาคมร่วมรับโล่รางวัลสุดยอดหน่วยงานภาครัฐด้านอำนวยความสะดวกภาคธุรกิจ
วันพฤหัสบดีที่ 15 ธันวาคม 2565
กระทรวงคมนาคมร่วมรับโล่รางวัลสุดยอดหน่วยงานภาครัฐด้านอํานวยความสะดวกภาคธุรกิจ
ในพิธีมอบรางวัล “สําเภา - นาวาทอง” ประจําปี 2565
นายชยธรรม์ พรหมศร ปลัดกระทรวงคมนาคม ร่วมรับโล่รางวัลสุดยอดหน่วยงานภาครัฐด้านอํานวยความสะดวกภาคธุรกิจในพิธีมอบรางวัล “สําเภา - นาวาทอง” ประจําปี 2565 ประเภทรางวัลหน่วยงานระดับกระทรวง เนื่องจากมีผลการดําเนินการอย่างเป็นรูปธรรม โดยมี ดร.วิษณุ เครืองาม รองนายกรัฐมนตรี เป็นประธานการมอบรางวัล ในวันพุธที่ 14 ธันวาคม 2565 ณ หอประชุมมหาวิทยาลัยหอการค้าไทย
ผลจากการดําเนินการตามนโยบายของรัฐมนตรีว่าการกระทรวงคมนาคม ให้ดําเนินการให้บริการผู้ประกอบการและประชาชนให้เกิดความสะดวก ปลอดภัย รวดเร็ว ตรงเวลา และราคาสมเหตุผล โดยต้องดําเนินการให้ถูกต้องตามระเบียบ กฎหมาย และปรับปรุงพัฒนากฎหมายให้มีความสะดวกคล่องตัวต่อการให้บริการและยึดหลักธรรมาภิบาลเป็นสําคัญ จากการดําเนินการดังกล่าวจึงทําให้ภาคเอกชนได้รับความสะดวกมากขึ้น นํามาซึ่งการได้รับรางวัลรางวัลสุดยอดหน่วยงานภาครัฐด้านอํานวยความสะดวกภาคธุรกิจ ในพิธีมอบรางวัล “สําเภา-นาวาทอง” ประจําปี 2565 ประเภทรางวัลหน่วยงานระดับกระทรวง โดยการจัดพิธีมอบรางวัลฯ ดังกล่าวเป็นความร่วมมือระหว่างหอการค้าไทยและสภาหอการค้าแห่งประเทศไทยในโครงการมอบรางวัลสุดยอดหน่วยงานภาครัฐ ด้านอํานวยความสะดวกภาคธุรกิจ โดยเป็นการมอบรางวัลให้กับหน่วยงานภาครัฐ ที่ได้ดําเนินการปลดล็อคกฎหมาย และกฎระเบียบ (Regulatory Guillotine) ทําให้ภาคธุรกิจสามารถ ลดปัญหาอุปสรรค และมีความสะดวกรวดเร็วในการดําเนินงาน ส่งผลต่อการเพิ่มความสามารถในการแข่งขันทางธุรกิจได้เป็นอย่างดี โดยมีวัตถุประสงค์ของโครงการฯ เพื่อเป็นการคัดเลือกส่วนราชการที่ปรับปรุงกระบวนการงานและลดอุปสรรคในการดําเนินธุรกิจอย่างเห็นผล เพื่อเชิดชูเกียรติและประชาสัมพันธ์หน่วยงานที่ได้รับรางวัล และเพื่อสร้างความร่วมมือและกระบวนการปรับปรุงแก้ไขกฎระเบียบกับหน่วยงานที่เกี่ยวข้อง
ทั้งนี้ ในปีที่ผ่านมากฎหมายและกฎระเบียบที่เกี่ยวข้องกับการอํานวยความสะดวกในการประกอบธุรกิจได้มีการปลดล็อคไปแล้วกว่า 938 กระบวนงาน จาก 1,094 กระบวนงาน สําหรับรางวัล“สําเภา - นาวาทอง” ประจําปี 2565 หอการค้าไทยและสภาหอการค้าแห่งประเทศไทย ได้ให้ความหมายของคําว่า “สําเภา” หมายถึง เรือการค้าจีน “นาวา” หมายถึง น้ําทะเล ซึ่งมีความหมายที่เป็นการสนับสนุนการค้า ดังนั้น “สําเภา - นาวาทอง ” จึงเปรียบเสมือนหอการค้าที่มีหน่วยงานภาครัฐช่วยสนับสนุนด้านการดําเนินธุรกิจเสมอมา สําหรับหน่วยงานที่ได้รับรางวัล “สําเภา - นาวาทอง” ประจําปี 2565 มีจํานวนทั้งสิ้น 34 หน่วยงาน จาก 3 ระดับรางวัล ดังนี้ 1) รางวัลหน่วยงานระดับกระทรวง จํานวน 7 รางวัล 2) รางวัลหน่วยงานระดับกรม จํานวน 19 รางวัล 3) รางวัลหน่วยงานเพิ่มประสิทธิภาพกระบวนการ 8 รางวัล ซึ่งกระทรวงคมนาคมได้ 2 รางวัล ประกอบด้วยรางวัลหน่วยงานระดับกระทรวง และรางวัลหน่วยงานระดับกรม 1 รางวัล คือ กรมเจ้าท่า
รัฐบาลไทย-ข่าวทำเนียบรัฐบาล-โครงการชุมชนไม้มีค่า เป็นรูปธรรม มีการใช้เป็นหลักประกันทางธุรกิจแล้ว
วันพฤหัสบดีที่ 15 ธันวาคม 2565
โครงการชุมชนไม้มีค่า เป็นรูปธรรม มีการใช้เป็นหลักประกันทางธุรกิจแล้ว
วันพฤหัสบดีที่ 16 ธันวาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลขับเคลื่อนโครงการชุมชนไม้มีค่าอย่างเป็นรูปธรรม โดยมีผลการดําเนินงานระยะที่ 1 พ.ศ.2562
– 2564 ได้แก่ ปลดล็อกกฎหมายและมาตรการต่าง ๆ เพื่อให้สามารถดําเนินการได้ เช่น
ระเบียบการอนุญาตให้ทําการปลูกสร้างสวนป่า
มีการเพาะและขยายพันธุ์กล้าไม้ที่มีค่าทางเศรษฐกิจสูงแจกจ่ายแก่ประชาชนแล้วกว่า 243 ล้านกล้า
สนับสนุนการวิจัยเพื่อสร้างความเข้มแข็งและยั่งยืน เช่น พัฒนาฐานข้อมูลชนิดไม้มีค่าที่เหมาะกับพื้นที่
และเกณฑ์การประเมินมูลค่าเพื่อใช้เป็นหลักประกันทางธุรกิจ
ผลักดันการขยายผลไปในพื้นที่ทั่วประเทศจนสามารถดําเนินการชุมชนไม้มีค่าได้เป็นมูลค่ากว่า 227 ล้านบาท
มีการจดทะเบียนธุรกิจโดยใช้ไม้ยืนต้นเป็นหลักประกันแล้วกว่า 1.43 แสนต้น
และใช้เป็นหลักประกันในการขอสินเชื่อแล้วกว่า 3 ล้านบาท
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-บสย. คว้ารางวัลสุดยอดหน่วยงานภาครัฐ “สำเภา-นาวาทอง” ประจำปี 2565
วันพฤหัสบดีที่ 15 ธันวาคม 2565
บสย. คว้ารางวัลสุดยอดหน่วยงานภาครัฐ “สําเภา-นาวาทอง” ประจําปี 2565
บสย. รับรางวัลสุดยอดหน่วยงานภาครัฐ ด้านการอํานวยความสะดวกภาคธุรกิจ “สําเภา-นาวาทอง” ประจําปี 2565  กลุ่มหน่วยงานเพิ่มประสิทธิภาพ ประเภทหน่วยงานระดับ “กระบวนงาน” การดําเนินงานของ “ศูนย์ที่ปรึกษาทางการเงิน SMEs “ (บสย. F.A. Center)
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) รับรางวัลสุดยอดหน่วยงานภาครัฐ ด้านการอํานวยความสะดวกภาคธุรกิจ “สําเภา-นาวาทอง” ประจําปี 2565 กลุ่มหน่วยงานเพิ่มประสิทธิภาพ ประเภทหน่วยงานระดับ “กระบวนงาน” การดําเนินงานของ “ศูนย์ที่ปรึกษาทางการเงิน SMEs “ (บสย. F.A. Center) โดยได้รับเกียรติจาก ดร.วิษณุ เครืองาม รองนายกรัฐมนตรี เป็นประธานในพิธีมอบรางวัล ร่วมด้วยนายสนั่น อังอุบลกุล ประธานกรรมการ หอการค้าไทยและสภาหอการค้าแห่งประเทศไทย นายสุรงค์ บูลกุล รองประธานกรรมการ และประธานคณะกรรมการสนับสนุนการลงทุนและอํานวยความสะดวกในการดําเนินธุรกิจ จัดโดย หอการค้าไทยและสภาหอการค้าแห่งประเทศไทย เมื่อวันที่ 14 ธันวาคม 2565 ณ มหาวิทยาลัยหอการค้าไทย
“ศูนย์ที่ปรึกษาการเงิน SMEs “ (บสย. F.A. Center) เป็นการพัฒนาโมเดลให้คําปรึกษาทางการเงินฟรี ที่ประสบความสําเร็จอย่างรวดเร็ว ทั้งด้านการเพิ่มประสิทธิภาพการให้ความรู้ทางการเงิน การให้คําปรึกษาแก้ไขหนี้สินของ SMEs การบูรณาการทํางานของ บสย. ลดขั้นตอนและเวลาการทํางานซ้ําซ้อน ช่วยให้ผู้ประกอบการ SMEs เข้าถึงบริการขอรับบริการปรึกษาทางธุรกิจและการแก้ไขปัญหาหนี้สินให้ SMEs ผ่านเกณฑ์การคัดเลือกทั้ง 4 มิติ ได้แก่
1. มิติด้านประสิทธิภาพการให้บริการ ยกระดับการบริการสู่ Digital Technology Platform และ e -Service พัฒนาช่องทางการบริการผ่าน Line TCG First เพิ่มประสิทธิภาพการติดตามและนัดหมาย สามารถช่วยลดขั้นตอนการทํางานมากกว่า 12 ชั่วโมง ตอบโจทย์ยุทธศาสตร์และแผนงานองค์กร และตอบสนองนโยบายกระทรวงการคลัง Financial literacy และ Big Data
2. มิติด้านการขับเคลื่อนเศรษฐกิจ โดยสร้างผลประโยชน์ทางเศรษฐกิจ จากการใช้งบประมาณรัฐ ผ่านการค้ําประกันสินเชื่อ 3.มิติด้านการรับรู้ โดยมีผู้ขอใช้บริการปรึกษาทางการเงิน เพิ่มขึ้นแบบก้าวกระโดด ด้วยยอดลงทะเบียน ตั้งแต่ปี 2563 ถึงปัจจุบัน จํานวนกว่า 10,340 ราย สินเชื่อที่ต้องการกว่า 12,000 ล้านบาท และมียอดลงทะเบียนผ่านธนาคารแห่งประเทศไทย จํานวน 5,342 ราย โดยขอปรึกษาปรับโครงสร้างหนี้กว่า 80% และให้ความช่วยเหลือลูกหนี้ เพื่อแก้หนี้อย่างยั่งยืน โดยมีโครงการ บสย. พร้อมช่วย รองรับ จํานวนกว่า 9,800 ราย และได้รับการประนอมหนี้แล้วกว่า 4,785 ราย หรือ 50% และ 4. มิติด้านความร่วมมือและมีส่วนร่วมของภาคเอกชน
รางวัลสุดยอดหน่วยงานรัฐด้านการอํานวยความสะดวกภาคธุรกิจ รางวัล “สําเภา-นาวาทอง” ประจําปี 2565 เป็นรางวัลที่หอการค้าไทยและสภาหอการค้าแห่งประเทศไทย มอบให้กับหน่วยงานภาครัฐ โดยตระหนักถึงความทุ่มเทการทํางานของหน่วยงานภาครัฐ เพื่ออํานวยความสะดวกให้กับภาคธุรกิจได้มีความสะดวกรวดเร็ว ส่งผลต่อความสามารถในการแข่งขันทางธุรกิจ ในปีที่ผ่านมา กฎหมายและกฏระเบียบที่เกี่ยวข้องการอํานวยความสะดวกในการประกอบธุรกิจหรือ Regulatory Guillotine มีการปลดล็อกไปแล้วกว่า 938 กระบวนงาน จาก 1,094 นับว่ามีความก้าวหน้าและสัมฤทธิ์ผลไปมาก สําหรับปีนี้ได้คัดเลือกส่วนราชการที่มีการปรับปรุงกระบวนงานและลดอุปสรรคในการดําเนินธุรกิจอย่างเห็นผลเพื่อเข้ารับรางวัล รวม 3 กลุ่ม คือ 1. หน่วยงานระดับกระทรวง 2. หน่วยงานระดับกรม 3. หน่วยงานเพิ่มประสิทธิภาพกระบวนงาน
รัฐบาลไทย-ข่าวทำเนียบรัฐบาล-นายกรัฐมนตรีหารือนายกรัฐมนตรีฟินแลนด์ พร้อมสนับสนุนความร่วมมือความสัมพันธ์ไทย-ฟินแลนด์ให้แน่นแฟ้นในทุกด้าน
วันพฤหัสบดีที่ 15 ธันวาคม 2565
นายกรัฐมนตรีหารือนายกรัฐมนตรีฟินแลนด์ พร้อมสนับสนุนความร่วมมือความสัมพันธ์ไทย-ฟินแลนด์ให้แน่นแฟ้นในทุกด้าน
นายกรัฐมนตรีหารือนายกรัฐมนตรีฟินแลนด์ พร้อมสนับสนุนความร่วมมือความสัมพันธ์ไทย-ฟินแลนด์ให้แน่นแฟ้นในทุกด้าน
วันนี้ (วันที่ 14 ธันวาคม 2565) เวลา 13.15 น. (เวลาท้องถิ่นกรุงบรัสเซลส์ซึ่งช้ากว่าเวลาที่กรุงเทพฯ 6 ชั่วโมง) ณ อาคาร Europa กรุงบรัสเซลส์ ราชอาณาจักรเบลเยียม พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้พบหารือกับ นางซันนา มาริน (H.E. Mrs. Sanna Marin) นายกรัฐมนตรีสาธารณรัฐฟินแลนด์ ในห้วงการประชุมสุดยอดอาเซียน-สหภาพยุโรป สมัยพิเศษ เพื่อฉลองวาระครบรอบ 45 ปี ความสัมพันธ์อาเซียน-สหภาพยุโรป ภายหลังเสร็จสิ้นการหารือ นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยสาระสําคัญของการหารือ ดังนี้
นายกรัฐมนตรียินดีที่ได้พบนายกรัฐมนตรีฟินแลนด์เป็นครั้งแรก เชื่อมั่นว่าด้วยศักยภาพและความสามารถของนายกรัฐมนตรีฟินแลนด์จะมีส่วนสนับสนุนความสัมพันธ์ไทย-ฟินแลนด์ โดยขอใช้โอกาสนี้เชิญนายกรัฐมนตรีฟินแลนด์เดินทางเยือนไทยในโอกาสที่เหมาะสม นายกรัฐมนตรีชื่นชมพัฒนาการความสัมพันธ์ระหว่างกันที่ทําให้ ไทยและรัฐบาลฟินแลนด์ได้จัดทําความตกลงยกเว้น การตรวจลงตราสําหรับหนังสือเดินทางทูตและหนังสือเดินทางราชการ ระหว่างกันซึ่งมีผลใช้บังคับเมื่อเดือนกันยายน 2565 ซึ่งจะช่วยส่งเสริมการแลกเปลี่ยนการเยือนระหว่างกัน ทั้งนี้ เชื่อมั่นว่าจะเป็นโอกาสสําคัญในการพัฒนาความสัมพันธ์ระหว่างกัน
นายกรัฐมนตรีฟินแลนด์ยินดีที่ได้พบหารือกับนายกรัฐมนตรีในวันนี้ ซึ่งถือเป็นการพบหารือกันครั้งแรก ชื่นชมศักยภาพของไทย และบทบาทของไทยในเวทีระหว่างประเทศในช่วงเวลาที่ผ่านมา โดยเฉพาะอย่างยิ่งในประเด็นที่เป็นความท้าทายที่ทั่วโลกให้ความสนใจ เช่นการสาธารณสุข สิ่งแวดล้อม และความยั่งยืน ทั้งนี้ เชื่อมั่น และพร้อมที่จะมีความร่วมมือกับไทยในสาขาที่เป็นประโยชน์กับทั้งสองฝ่าย
นายกรัฐมนตรีประสงค์ขยายความร่วมมือด้านการศึกษากับฟินแลนด์ ชื่นชมฟินแลนด์ที่มีระบบการศึกษาที่มีผลสัมฤทธิ์สูงเป็นลําดับต้นของโลก และยินดีกับความร่วมมือด้านการศึกษาที่ใกล้ชิดเป็นรูปธรรม โดยเมื่อต้นปี 2565 กระทรวงศึกษาธิการของไทยและกระทรวงศึกษาธิการ และวัฒนธรรมของฟินแลนด์ได้จัดทําบันทึกความเข้าใจว่าด้วยความร่วมมือด้านการศึกษาระหว่างกัน ซึ่งหวังว่าจะนําไปสู่การแลกเปลี่ยนบุคลากร และองค์ความรู้ด้านการจัดทําหลักสูตรทางการศึกษามากขึ้น
นายกรัฐมนตรีขอบคุณฝ่ายฟินแลนด์ที่ดูแลสวัสดิภาพของแรงงานไทย จํานวน 2,000- 3,000 คนที่เดินทางไปทํางานเก็บผลไม้ป่าในฟินแลนด์ อย่างไรก็ดี แรงงานเหล่านี้ยังคงไม่มีสัญญาจ้างงาน และไม่ได้รับการคุ้มครองภายใต้กฎหมายแรงงานของฟินแลนด์ จึงหวังว่าฝ่าย ฟินแลนด์จะร่วมมือกับฝ่ายไทยต่อไปเพื่อแสวงหาแนวทางทางกฎหมายในการคุ้มครองดูแลแรงงานไทยในฟินแลนด์อย่างเป็นรูปธรรม
ในโอกาสนี้ ทั้งสองฝ่ายได้หารือในประเด็นความร่วมมือที่เกี่ยวข้องกับการรักษาสิ่งแวดล้อม และความยั่งยืน ซึ่งนายกรัฐมนตรีฟินแลนด์ชื่นชมบทบาทอย่างกระตือรือร้นของนายกรัฐมนตรีไทยในการร่วมกับประชาคมโลกดูแลรักษาสิ่งแวดล้อม และบทบาทในการนําเสนอโมเดล BCG ของรัฐบาลไทย
รัฐบาลไทย-ข่าวทำเนียบรัฐบาล-​PM witnesses signing of PCA EU-Thai
วันพฤหัสบดีที่ 15 ธันวาคม 2565
​PM witnesses signing of PCA EU-Thai
​PM witnesses signing of PCA EU-Thai
December 14, 2022, at 17.15 hrs (Brussels local time), at the Europa Building, Brussels, Kingdom of Belgium, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha, together with Deputy Prime Minister and Minister of Foreign Affairs Don Pramudwinai, attended the signing ceremony of Framework Agreement on Comprehensive Partnership and Cooperation between the European Union and its Member States, of the one part, and the Kingdom of Thailand, of the other part), or PCA EU-Thai. Representing EU were president of the European Council Charles Michel, president of the European Commission Ursula Gertrud von der Leyen, Prime Minister of the Czech Republic Petr Fiala (in his capacity as president of the European Council), and High Representative of the European Union for Foreign Affairs and Security Policy Josep Borrell Fontelles.
The PCA EU-Thai will enhance political dialogue on issues of global concern and will give more scope for mutually-beneficial cooperation in a wide number of policy areas.
Benefits Thailand will gain from this Agreement are as follows:
1. National competitiveness will be enhanced, in line with the international standard and global development trend, leading to a new round of Thailand-EU FTA negotiation
2. Sharing of knowledge and excellent practices from EU, and increase of access to research funding and EU’s various capacity building programs
3. It is an opportunity for Thailand to share and exchange excellent practices in the fields of its expertise, i.e., the Universal Healthcare Scheme
4. The Agreement reflects that Thailand is now EU’s close and trusted partner through shared international values
5. Both parties hope for the translation of PCA EU-Thai into concrete action for mutual interest. Thailand also hopes that the Agreement would be the first step toward Thailand-EU strategic partnership
The PCA EU-Thai covers various areas of cooperation between Thailand and EU, both bilateral, regional, and international, be it, political, socio-economic, and environmental issues. It will positively shape relations and tangible cooperation, as well as negotiation framework between both sides in years to come.
รัฐบาลไทย-ข่าวทำเนียบรัฐบาล-ปล.กห. ผู้แทน รมช.กห. ให้การต้อนรับ รมช.กต.เช็ก
วันพฤหัสบดีที่ 15 ธันวาคม 2565
ปล.กห. ผู้แทน รมช.กห. ให้การต้อนรับ รมช.กต.เช็ก
พันเอก จิตนาถ ปุณโณทก รองโฆษก กห. เปิดเผยว่า เมื่อ 15 ธ.ค.65, 1330 พลเอก สนิทชนก สังขจันทร์ ปลัดกระทรวงกลาโหม เป็นผู้แทน พลเอก ชัยชาญ ช้างมงคล รัฐมนตรีช่วยว่าการกระทรวงกลาโหม ให้การต้อนรับ นาย Jiri Kozak (ยิริ โกซาค) รมช.กต.สาธารณรัฐเช็ก (เช็ก)
ในโอกาสเดินทางเยือนไทย ระหว่าง 14-15 ธ.ค.65 เพื่อแนะนําสมาคมผู้ผลิตและผู้จัดจําหน่ายอุปกรณ์ทางการแพทย์ของเช็ก (AVDZP) ณ ห้องพระบารมีปกเกล้า ในศาลาว่าการกระทรวงกลาโหม
การเข้าพบหารือ ระหว่าง ไทย-เช็ก ในครั้งนี้ เป็นการกระชับความร่วมมือระหว่าง 2 ประเทศ ตั้งแต่มีการสถาปนาความสัมพันธ์ทางการฑูต ซึ่งจะครบรอบ 50 ปี ในปี 2567 โดยทั้งสองฝ่ายเห็นถึงความสําคัญในการยกระดับคุณภาพของการบริการทางการแพทย์และการส่งเสริมความร่วมมือด้านอุตสาหกรรมป้องกันประเทศ ทําให้มีความร่วมมือมาอย่างต่อเนื่องจนถึงปัจจุบัน
รัฐบาลไทยมีนโยบาย 4.0 ที่มุ่งเน้นการขับเคลื่อนเศรษฐกิจโดยนวัตกรรม อีกทั้งได้กําหนดอุตสาหกรรมเป้าหมายจํานวน 11 สาขา(S-Curve และ New S-Curve Industries) โดยหนึ่งในอุตสาหกรรมเป้าหมายพิเศษ (New S-Curve) คือ อุตสาหกรรมการแพทย์ครบวงจร ซึ่งบริษัทในเครือของ AVDZP อาจ พิจารณาเข้ามาร่วมลงทุนกับผู้ประกอบการไทยในสาขานี้ได้ ทางด้านอุตสาหกรรมป้องประเทศของเช็คโดยเฉพาะอุตสาหกรรมอากาศยานที่ได้รับการยอมรับในระดับสากล ความสําเร็จของการจัดงานนิทรรศการอุปกรณ์ป้องกันประเทศที่รัฐบาลเช็กเป็นเจ้าภาพ "Future Forces Forum ครั้งที่ 19” ซึ่งแสดงให้เห็นถึง ความมีศักยภาพของประเทศ
ปล.กห. ได้กล่าวขอบคุณสําหรับการสนับสนุน งาน Defense & Security 2022 ที่ผ่านมา และ การแนะนําสมาคมผู้ผลิตและผู้จัดจําหน่ายอุปกรณ์ทางการแพทย์ รวมถึงการสนับสนุนและส่งเสริมในด้านต่างๆ อันจะนํามาซึ่งความสัมพันธ์แน่นแฟ้นระหว่าง 2 ประเทศต่อไป
รัฐบาลไทย-ข่าวทำเนียบรัฐบาล-รองปลัดเกษตรฯ เป็นประธานการประชุมคณะอนุกรรมการวัตถุดิบสมุนไพร ครั้งที่ 2/2565
วันพฤหัสบดีที่ 15 ธันวาคม 2565
รองปลัดเกษตรฯ เป็นประธานการประชุมคณะอนุกรรมการวัตถุดิบสมุนไพร ครั้งที่ 2/2565
รองปลัดเกษตรฯ เป็นประธานการประชุมคณะอนุกรรมการวัตถุดิบสมุนไพร ครั้งที่ 2/2565
วันพุธที่ 14 ธันวาคม 2565 เวลา 09.30 น. ปลัดกระทรวงเกษตรและสหกรณ์ ได้มอบหมายให้ นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมคณะอนุกรรมการวัตถุดิบสมุนไพร ครั้งที่ 2/2565 ณ ห้องประชุมกระทรวงเกษตรและสหกรณ์ ห้อง 134-135 และผ่านระบบ Zoom Meeting โดยมีประเด็นที่สําคัญในที่ประชุมคือ
1) การส่งเสริมกลุ่มกลุ่มเกษตรกร สหกรณ์ วิสาหกิจชุมชนที่มีศักยภาพ ที่หน่วยงานมีการส่งเสริมการผลิตสมุนไพร/การจัดทําฐานข้อมูลสมุนไพรกระทรวงเกษตรและสหกรณ์
2) โครงการพัฒนาเมืองสมุนไพร (Herbal City) ประเด็นการตรวจราชการแบบบูรณาการ
3) การขับเคลื่อนแผนงาน/โครงการ ของหน่วยงานที่สนับสนุนแผนปฏิบัติการด้านสมุนไพรแห่งชาติ ฉบับที่ 2 พ.ศ.2566-2570 ปีงบประมาณ 25669
4) การดําเนินการตามประกาศคณะกรรมการนโยบายสมุนไพรแห่งชาติ เรื่อง มาตรการส่งเสริมการผลิตสมุนไพรเพื่อใช้เป็นวัตถุดิบในการผลิตผลิตภัณฑ์สมุนไพร ตามแนวทางเกษตรปลอดภัย พ.ศ.2565
5) ข้อแก้ไข คําสั่งคณะอนุกรรมการวัตถุดิบสมุนไพร ที่ 1/2565 เรื่อง แต่งตั้งคณะทํางานขับเคลื่อนพัฒนาผลิตผลสมุนไพรที่มีศักยภาพ คณะที่ 2 คณะทํางานจัดทําระบบฐานข้อมูลพื้นสมุนไพร
รัฐบาลไทย-ข่าวทำเนียบรัฐบาล-สุขใจให้ออม รอบประชาชน สรุปผลจัดสรรแล้ว ได้รับจัดสรรครบตามวงเงินจองซื้อทุกราย เตรียมจำหน่ายให้นิติบุคคลที่ไม่แสวงหากำไร วันที่ 19 ธันวาคม 2565 เวลา 08.30 น.
วันพฤหัสบดีที่ 15 ธันวาคม 2565
สุขใจให้ออม รอบประชาชน สรุปผลจัดสรรแล้ว ได้รับจัดสรรครบตามวงเงินจองซื้อทุกราย เตรียมจําหน่ายให้นิติบุคคลที่ไม่แสวงหากําไร วันที่ 19 ธันวาคม 2565 เวลา 08.30 น.
เมื่อวันที่ 13-14 ธันวาคม 2565 กระทรวงการคลังเปิดให้ประชาชนจองซื้อพันธบัตรออมทรัพย์ รุ่นสุขใจให้ออม วงเงินรวม 40,000 ล้านบาท โดยใช้การจัดสรรพันธบัตรแบบ Small Lot First ซึ่งเป็นการจัดสรรพันธบัตรให้กับผู้จองซื้อทุกรายอย่างทั่วถึงเพื่อกระจายการถือครอง
เมื่อวันที่ 13-14 ธันวาคม 2565 กระทรวงการคลังเปิดให้ประชาชนจองซื้อพันธบัตรออมทรัพย์ รุ่นสุขใจให้ออม วงเงินรวม 40,000 ล้านบาท โดยใช้การจัดสรรพันธบัตรแบบ Small Lot First ซึ่งเป็นการจัดสรรพันธบัตรให้กับผู้จองซื้อทุกรายอย่างทั่วถึงเพื่อกระจายการถือครองพันธบัตรออมทรัพย์ และให้ผู้จองซื้อทุกท่านที่สนใจได้เป็นเจ้าของพันธบัตรออมทรัพย์ ซึ่งผู้จองซื้อทุกท่านจะได้รับ SMS แจ้งผลการจัดสรรพันธบัตรจากธนาคารตัวแทนจําหน่ายในวันนี้ (15 ธันวาคม 2565)
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ เปิดเผยว่า สํานักงานบริหารหนี้สาธารณะ (สบน.) มีความตั้งใจเป็นอย่างยิ่งที่จะกระจายพันธบัตรออมทรัพย์ให้กับประชาชนรายย่อยที่มีความสนใจออมเงินได้อย่างทั่วถึงทุกราย โดยผลการจัดสรรพันธบัตรออมทรัพย์ รุ่นสุขใจให้ออมนี้ มีผู้ได้รับจัดสรรทั้งหมดจํานวน 16,600 ราย และทุกรายได้รับจัดสรรพันธบัตรออมทรัพย์ตามวงเงินที่จองซื้อ
ในการนี้ สบน. ขอขอบคุณประชาชนทุกท่านที่ให้ความสนใจลงทุนพันธบัตรออมทรัพย์ รุ่นสุขใจให้ออม ทั้งนี้ ยังเหลือการจําหน่ายรุ่นสุขใจให้ออม สําหรับนิติบุคคลที่ไม่แสวงหากําไรที่กระทรวงการคลังกําหนด วงเงิน 5,000 ล้านบาท รุ่นอายุ 10 ปี อัตราดอกเบี้ยแบบคงที่ร้อยละ 2.90 ต่อปี จําหน่ายวันที่ 19-20 ธันวาคม 2565 ผู้สนใจสามารถสอบถามเงื่อนไขและวิธีการจัดจําหน่ายเพิ่มเติมได้ที่ธนาคารตัวแทนจําหน่ายทั้ง 4 แห่ง
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 0 2271 7999 ต่อ 5809, 5820/ 0 2265 8050 ต่อ 5304, 5307
รัฐบาลไทย-ข่าวทำเนียบรัฐบาล-ก.อุตสาหกรรม ยกขบวนสินค้าจากผู้ประกอบการ จัดอุตสาหกรรมแฟร์ ครั้งที่ 5 “สินค้าดี เพื่อประชาชน” ศูนย์การค้าเซ็นทรัล ลาดพร้าว
วันพฤหัสบดีที่ 15 ธันวาคม 2565
ก.อุตสาหกรรม ยกขบวนสินค้าจากผู้ประกอบการ จัดอุตสาหกรรมแฟร์ ครั้งที่ 5 “สินค้าดี เพื่อประชาชน”ศูนย์การค้าเซ็นทรัล ลาดพร้าว
กระทรวงอุตสาหกรรมยกขบวนสินค้าจากผู้ประกอบการ จัดอุตสาหกรรมแฟร์ ครั้งที่ 5 “สินค้าดี เพื่อประชาชน”ณ ศูนย์การค้าเซ็นทรัล ลาดพร้าว
เมื่อวันที่ 14 ธันวาคม 2565 ดร.กฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม เป็นประธานเปิดงาน อุตสาหกรรมแฟร์ “สินค้าดี เพื่อประชาชน” ครั้งที่ 5 จัดโดยสํานักงานกองทุนพัฒนาเอสเอ็มอีตามแนวประชารัฐ กระทรวงอุตสาหกรรม โดยมีนายเดชา จาตุธนานันท์ ผู้ตรวจราชการกระทรวงอุตสาหกรรม ในฐานะผู้อํานวยการสํานักงานกองทุนพัฒนาเอสเอ็มอีตามแนวประชารัฐ ให้การต้อนรับ พร้อมด้วย อุตสาหกรรมจังหวัดเพชรบูรณ์ หนองบัวลําภู เลย ลพบุรี สิงห์บุรี สุพรรณบุรี พระนครศรีอยุธยา นนทบุรี และชุมพร ร่วมเป็นเกียรติ ณ ชั้น 5 ศูนย์การค้าเซ็นทรัล ลาดพร้าว
งานอุตสาหกรรมแฟร์ “สินค้าดี เพื่อประชาชน”จัดขึ้นเพื่อส่งเสริม และสร้างโอกาสทางการตลาดให้แก่ผู้ประกอบการ SMEs โดยในครั้งนี้มีผู้ประกอบการกว่า 50 ร้านค้า ยกขบวนสินค้ามาออกบูธกันอย่างคับคั่ง ประกอบไปด้วยสินค้าอุปโภค บริโภค สินค้าแปรรูป เครื่องประดับ และของตกแต่งบ้าน ในราคาประหยัด เพื่อช่วยเหลือประชาชนในการลดค่าครองชีพ ซึ่งงานจัดขึ้นระหว่างวันที่ 13-16 ธันวาคม 2565 ณ ชั้น 5 ศูนย์การค้าเซ็นทรัล ลาดพร้าว
รัฐบาลไทย-ข่าวทำเนียบรัฐบาล-​PM proposes 3 important agendas at ASEAN-EU Commemorative Summit
วันพฤหัสบดีที่ 15 ธันวาคม 2565
​PM proposes 3 important agendas at ASEAN-EU Commemorative Summit
​PM proposes 3 important agendas at ASEAN-EU Commemorative Summit
December 14, 2022, at 14.45 hrs (Brussels local time), at the Europa Building, Brussels, Kingdom of Belgium, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha, together with leaders/representatives of EU and ASEAN member states, attended the ASEAN-EU Commemorative Summit to mark the 45th anniversary of ASEAN-EU relations.
According to the Prime Minister, the first-ever summit between the leaders/representatives of 27 EU and 10 ASEAN member states reflects commitment of both the regions to work together in addressing problems, and bring about peace and people’s wellbeing. The past 45 years proves the importance and benefit of EU-ASEAN Strategic Partnership to both regions and the global community.
The Prime Minister also cited 3 important agendas that would contribute to the achievement of regional and global goals:
1. Response to geopolitical volatility and security challenges: The Prime Minister hopes to see EU’s constructive interaction with all sides to promote cooperation and the atmosphere conducive to regional development. He believes that there is a need for all parties concerned to create diplomatic space that leads to an exit strategy. Thailand proposes a peace initiative by way of separating conflict from economic cooperation and humanitarian assistance in a bid to build upon the success of Black Sea Grain Initiative. The Prime Minister also called on EU to work together with the countries concerned and UN to push ahead a resolution to allow humanitarian air services to be delivered to Ukraine.
2. Green transition for sustainability: Global crises, especially natural disasters, underscore the need to promote green partnership between ASEAN and EU. As ASEAN’s Coordinator for Sustainable Development, Thailand commits to cooperate with EU in promoting technical cooperation, and sharing of knowledge and experiences to elevate ASEAN’s environmental standard. The Prime Minister hopes that environmental standard would not be used as an excuse for unfair trade practices, which will undermine ASEAN’s effort in this endeavor. Thailand also stands ready to promote food security, and is set to host an international conference on global food security and sustainability next year, in which the Prime Minister extended his invitation for all the leaders to participate.
3. Digital transition: Thailand endorses EU’s Global Gateway Initiative to develop quality
Infrastructure, including digital infrastructure, in line with international standards. The Prime Minister also proposes an organization of ASEAN-EU Artificial intelligence (AI) workshop to promote economic and environmental growth.
In closing, the Prime Minister proposed for ASEAN’s engagement in EU’s goods production, and stated that ASEAN and EU cooperation would bring about positive changes to the world.
รัฐบาลไทย-ข่าวทำเนียบรัฐบาล-กยศ. ร่วมงานมหกรรมร่วมใจแก้หนี้ จังหวัดเชียงใหม่ ระหว่างวันที่ 16 - 18 ธ.ค. 65
วันพฤหัสบดีที่ 15 ธันวาคม 2565
กยศ. ร่วมงานมหกรรมร่วมใจแก้หนี้ จังหวัดเชียงใหม่ ระหว่างวันที่ 16 - 18 ธ.ค. 65
กยศ. เชิญชวนผู้กู้ยืมร่วมงานมหกรรมร่วมใจแก้หนี้ จัดโดย ก.คลัง ธปท. และสถาบันการเงินของรัฐทุกแห่ง ภายใต้แนวคิด “มีหนี้ต้องแก้ไข เริ่มต้นใหม่อย่างยั่งยืน” ระหว่างวันที่ 16-18 ธ.ค.2565 นี้ ณ ศูนย์ประชุมและแสดงสินค้านานาชาติเชียงใหม่ จังหวัดเชียงใหม่
กองทุนเงินให้กู้ยืมเพื่อการศึกษา (กยศ.) เชิญชวนผู้กู้ยืมเข้าร่วมงานมหกรรมร่วมใจแก้หนี้ จัดโดยกระทรวงการคลัง ธนาคารแห่งประเทศไทย และสถาบันการเงินของรัฐทุกแห่ง ภายใต้แนวคิด “มีหนี้ต้องแก้ไข เริ่มต้นใหม่อย่างยั่งยืน” พร้อมให้คําปรึกษาด้านการกู้ยืมและการชําระหนี้ เพื่อช่วยเหลือประชาชน ระหว่างวันที่ 16 - 18 ธันวาคม 2565 นี้ ณ โถงประชุมราชพฤกษ์ 1 ศูนย์ประชุมและแสดงสินค้านานาชาติเชียงใหม่ จังหวัดเชียงใหม่
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “กองทุนเงินให้กู้ยืมเพื่อการศึกษา ได้เข้าร่วมงานมหกรรมร่วมใจแก้หนี้ ภายใต้แนวคิด “มีหนี้ต้องแก้ไข เริ่มต้นใหม่อย่างยั่งยืน” ระหว่างวันที่ 16 - 18 ธันวาคม 2565 เวลา 10.00 - 18.00 ณ โถงประชุมราชพฤกษ์ 1 ศูนย์ประชุมและแสดงสินค้านานาชาติเชียงใหม่ จังหวัดเชียงใหม่ จัดโดยกระทรวงการคลัง ธนาคารแห่งประเทศไทย และสถาบันการเงินของรัฐทุกแห่ง เพื่อช่วยเหลือลูกหนี้กลุ่มเปราะบางที่รายได้ยังไม่กลับมาเต็มที่ และอาจได้รับผลกระทบเพิ่มเติมจากค่าครองชีพที่สูงขึ้น โดยสถาบันการเงินได้ร่วมมือกันเพื่อช่วยลดปัญหาหนี้สินประชาชน พร้อมให้คําปรึกษาและวางแผนแก้ปัญหาหนี้สินอย่างถูกต้อง ต่อยอดสินเชื่อธุรกิจให้เดินต่อได้ และยังมีเงินฝากดอกเบี้ยสูง รวมถึงมีสินทรัพย์รอการขายจากธนาคารต่าง ๆ มากมาย ทั้งนี้ กองทุนขอเชิญชวนผู้กู้ยืม กยศ. และผู้ที่สนใจเข้าร่วมงาน โดยสามารถติดต่อขอรับคําปรึกษาด้านการกู้ยืมและการชําระหนี้ได้ที่ บูธ กยศ.” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-รมว.สุชาติ ส่ง เลขาฯ คิกออฟมหกรรม Skill Expo Thailand 2022 พัฒนาคนสู่โลกยุคใหม่
วันพฤหัสบดีที่ 15 ธันวาคม 2565
รมว.สุชาติ ส่ง เลขาฯ คิกออฟมหกรรม Skill Expo Thailand 2022 พัฒนาคนสู่โลกยุคใหม่
นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน เป็นประธานในพิธีเปิดโครงการมหกรรม Skill Expo Thailand 2022 พัฒนาคนสู่โลกยุคใหม่
รัฐบาลไทย-ข่าวทำเนียบรัฐบาล-รมว.เฮ้ง ส่ง ที่ปรึกษา เปิดติวเข้มสถานประกอบการ จ้างต่างด้าวถูกกฎหมาย ฟื้นเศรษฐกิจประเทศ
วันพฤหัสบดีที่ 15 ธันวาคม 2565
รมว.เฮ้ง ส่ง ที่ปรึกษา เปิดติวเข้มสถานประกอบการ จ้างต่างด้าวถูกกฎหมาย ฟื้นเศรษฐกิจประเทศ
รมว.เฮ้ง ส่ง ที่ปรึกษา เปิดติวเข้มสถานประกอบการ จ้างต่างด้าวถูกกฎหมาย ฟื้นเศรษฐกิจประเทศ
วันที่15ธันวาคม2565นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานเป็นประธานเปิดโครงการเสริมสร้างการรับรู้ให้กับนายจ้างสถานประกอบการแรงงานต่างด้าวและองค์กรภาคีเครือข่ายประจําปีงบประมาณพ.ศ. 2566โดยมีหัวหน้าส่วนราชการหน่วยงานในสังกัดกระทรวงแรงงานจังหวัดเพชรบุรีหน่วยงานที่เกี่ยวข้องและนายจ้างสถานประกอบการและองค์กรภาคีเครือข่ายร่วมให้การต้อนรับณห้องประชุมศักดิเดชน์ชั้น2ศูนย์วิทยพัฒนามหาวิทยาลัยสุโขทัยธรรมมาธิราชอําเภอเมืองจังหวัดเพชรบุรี
นางธิวัลรัตน์กล่าวว่ารัฐบาลภายใต้การนําของท่านพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและท่านพล.อ.ประวิตรวงษ์สุวรรณรองนายกรัฐมนตรีซึ่งท่านกํากับดูแลกระทรวงแรงงานได้ให้ความสําคัญกับการบริหารแรงงานต่างด้าวสัญชาติกัมพูชาลาวเมียนมาและเวียดนามโดยคํานึงถึงความมั่นคงของประเทศและความปลอดภัยของประชาชนชาวไทยและท่านสุชาติชมกลิ่นรัฐมนตรีว่าการกระทรวงแรงงานได้ให้กรมการจัดหางานเสนอแนวทางแก้ไขปัญหาการจ้างงานแรงงานต่างด้าวให้ถูกกฎหมายเพื่อช่วยเหลือนายจ้าง/สถานประกอบการให้มีแรงงานในการทํางานถูกต้องตามกฎหมายซึ่งมติคณะรัฐมนตรีเมื่อวันที่5กรกฎาคม2565ได้เห็นชอบให้กระทรวงแรงงานบริหารจัดการการทํางานของคนต่างด้าวสัญชาติกัมพูชาลาวเมียนมาและเวียดนามเพื่อรองรับการฟื้นฟูประเทศภายหลังการผ่อนคลายมาตรการป้องกันและควบคุมโรคติดเชื้อไวรัสโคโรนา2019เพราะในปัจจุบันภาคเศรษฐกิจด้านต่างๆของประเทศไทยมีความจําเป็นต้องพึ่งพาแรงงานต่างด้าวในภาคการผลิตเนื่องจากปัญหาการขาดแคลนแรงงานไทยเพราะลักษณะงานบางอย่างคนไทยส่วนใหญ่ไม่ทําเช่นงานหนักงานสกปรกงานอันตรายดังนั้นการจ้างแรงงานต่างด้าวจึงเป็นทางออกของผู้ประกอบการจํานวนมากเพื่อให้ธุรกิจเดินหน้าต่อไปได้โดยเฉพาะแรงงานต่างด้าว3สัญชาติได้แก่กัมพูชาลาวเมียนมาซึ่งเป็นแรงงานที่เข้ามาทํางานในประเทศไทยตามบันทึกความเข้าใจ(MOU)ว่าด้วยการจ้างงานระหว่างประเทศเพื่อทดแทนแรงงานไทยที่ขาดแคลนรวมทั้งแรงงานต่างด้าวที่ลักลอบเข้ามาทํางานโดยผิดกฎหมายถึงแม้ว่าแรงงานต่างด้าวเหล่านี้จะมีประโยชน์และเป็นผลดีต่อเศรษฐกิจประเทศหากไม่ปฏิบัติตามกฎหมายจะมีผลกระทบทั้งในด้านเศรษฐกิจสังคมและความมั่นได้
นางธิวัลรัตน์กล่าวต่อว่าปัจจุบันจังหวัดเพชรบุรีมีแรงงานต่างด้าวเข้ามาทํางานกับนายจ้างสถานประกอบการจํานวน1,968แห่งแรงงานต่างด้าว34,271คนการจัดงานในวันนี้สํานักงานจัดหางานจังหวัดเพชรบุรีจัดขึ้นโดยมีผู้เข้าร่วมเป็นนายจ้างสถานประกอบการแรงงานต่างด้าวจํานวน200คนเพื่อให้นายจ้าง/สถานประกอบการองค์กรภาคีเครือข่ายจะได้รับความรู้ความเข้าใจในข้อบังคับแนวปฏิบัติและกฎหมายเกี่ยวข้องกับการจ้างแรงงานต่างด้าวให้ถูกต้องตามกฎหมายสามารถนําความรู้ไปใช้ประโยชน์เพื่อดําเนินการด้านเอกสารตามขั้นตอนต่างๆได้อย่างถูกต้องครบถ้วนตามที่กําหนดส่งผลให้แรงงานได้รับการคุ้มครองและดูแลเทียบเท่าสากลรวมทั้งเป็นการป้องกันปัญหาการค้ามนุษย์ด้านแรงงานในระดับหนึ่งด้วย
+++++++++++++++++++
กองเผยแพร่และประชาสัมพันธ์
15ธันวาคม2565
รัฐบาลไทย-ข่าวทำเนียบรัฐบาล- พลเอก ประวิตร ฯ รองนายกรัฐมนตรี เร่งขับเคลื่อนแผนบริหารจัดการน้ำใน กทม.และทั่วประเทศ ปี 2567 ป้องน้ำท่วมและแก้ไขปัญหาน้ำแล้ง ย้ำให้เกิดผลกระทบประชาชนน้อยที่สุด
วันพฤหัสบดีที่ 15 ธันวาคม 2565
พลเอก ประวิตร ฯ รองนายกรัฐมนตรี เร่งขับเคลื่อนแผนบริหารจัดการน้ําใน กทม.และทั่วประเทศ ปี 2567 ป้องน้ําท่วมและแก้ไขปัญหาน้ําแล้ง ย้ําให้เกิดผลกระทบประชาชนน้อยที่สุด
พลเอก ประวิตร ฯ รองนายกรัฐมนตรี เร่งขับเคลื่อนแผนบริหารจัดการน้ําใน กทม.และทั่วประเทศ ปี 2567 ป้องน้ําท่วมและแก้ไขปัญหาน้ําแล้ง ย้ําให้เกิดผลกระทบประชาชนน้อยที่สุด
วันนี้ (15 ธันวาคม 2565) เวลา 09.30 น. พลเอก ประวิตร วงษ์สุวรรณ รองนายกรัฐมนตรีเป็นประธานการประชุมคณะอนุกรรมการขับเคลื่อนแผนแม่บทการบริหารจัดการน้ํา และคณะอนุกรรมการขับเคลื่อนโครงการพัฒนาทรัพยากรน้ําต่อเนื่องกันไป ผ่านระบบ VTC ณ มูลนิธิอนุรักษ์ป่ารอยต่อฯ หลังจากเดินทางลงตรวจราชการขับเคลื่อนแก้ปัญหาน้ําในภูมิภาคหลายพื้นที่
โดยที่ประชุมรับทราบ สรุปผลการขับเคลื่อนโครงการพัฒนาทรัพยากรน้ําที่สําคัญ ปี 2565 และการติดตามประเมินผลการดําเนินโครงการภายใต้แผนแม่บทการบริหารจัดการทรัพยากรน้ํา 20 ปี ( 2561-2565 ) รวมทั้งความก้าวหน้าโครงการแก้มลิงทุ่งหิน จว.สมุทรสงคราม
พร้อมทั้งได้ร่วมกันพิจารณาและให้ความเห็นชอบ โครงการปรับปรุงระบบชลประทานเจ้าพระยา ฝั่งตะวันออกตอนล่าง ตั้งแต่ อยุธยา - สมุทรปราการ และฝั่งตะวันตก ตั้งแต่ อยุธยา - สมุทรสาคร เพื่อระบายน้ํา เหนือ - ใต้ ออกสู่ทะเลทั้งสองฝั่ง โดยปรับปรุงโครงข่ายชลประทาน เพื่อเพิ่มประสิทธิภาพการระบายน้ํา เพิ่มแหล่งเก็บกักน้ํานําไปใช้ประโยชน์ และสามารถช่วยบรรเทาอุทกภัยลดพื้นที่นํา้ท่วม รวมทั้งโครงการพัฒนาและเพิ่มประสิทธิภาพการระบายน้ําของ กทม. โดยมีการปรับปรุงสถานีสูบน้ําพระโขนง การก่อสร้างเขื่อนคลองหนองบอน เขื่อนคลองมะขามเทศ เพื่อลดผลกระทบน้ําท่วมในพื้นที่กรุงเทพมหานครฯ พร้อมทั้ง เห็นชอบการขยายระยะเวลาและกรอบวงเงิน โครงการคลองระบายน้ําหลาก บางบาล - บางไทร และโครงการปรับปรุงขยายการประปาส่วนภูมิภาค สาขา พังงา - ภูเก็ต เพื่อเพิ่มศักยภาพระบบประปา รองรับการขยายตัวของชุมชนเมือง
ต่อจากนั้น ได้ร่วมพิจารณาและเห็นชอบ (ร่าง) แผนปฏิบัติการด้านทรัพยากรน้ําปี 2567 จํานวน 63,589 รายการ วงเงิน 337,736 ล้านบาท โดยให้ความเร่งด่วน 26,421 โครงการ วงเงิน 184,530 ล้านบาท ในพื้นที่ทุกภูมิภาคทั่วประเทศ ซึ่งดําเนินการด้านต่างๆ ประกอบด้วย การจัดการน้ําอุปโภคบริโภค การสร้างความมั่นคงของน้ําภาคการผลิต การจัดการน้ําท่วมและอุทกภัย การอนุรักษ์ ฟื้นฟูระบบนิเวศทรัพยากรน้ํา และด้านบริหารจัดการ ซึ่งผลสัมฤทธิ์ สามารถเพิ่มความจุเก็บกักน้ํากว่า 1,400 ล้าน ลบ.ม.พื้นที่รับประโยชน์ 6.23 ล้านไร่ ประชาชนได้ประโยชน์ 5.64 ล้านครอบครัว และพื้นที่ได้รับการป้องกัน 5.37 ล้านไร่
พล.อ.ประวิตร กําชับให้กรมชลประทานและหน่วยเกี่ยวข้อง เพิ่มน้ําหนักในการพิจารณาปัจจัยเสี่ยงของโครงการให้ละเอียดมากขึ้น เพื่อมิให้มีปัญหาการขยายระยะเวลาและกรอบวงเงิน พร้อมทั้งขอให้คณะกรรมการร่วมกันพิจารณากลั่นกรองโครงการอย่างรอบคอบ โดยหลายโครงการมีความสําคัญต่อการลดปัญหาการขาดแคลนน้ําและอุทกภัยอย่างเป็นระบบ เพื่อให้ประชาชนส่วนใหญ่ได้รับประโยชน์สูงสุด ซึ่งอาจมีผลกระทบต่อประชาชนในหลายพื้นที่บ้าง จึงขอให้พิจารณาดําเนินการให้กระทบต่อประชาชนน้อยที่สุด
พล.อ.ประวิตร ได้ย้ําว่า จากการลงตรวจติดตามในหลายพื้นที่ พบหลายโครงการยังมีความล่าช้ากว่ากําหนด จึงขอให้หน่วยงานหลัก เร่งดําเนินการให้เป็นไปตามแผนที่กําหนด และให้ สทนช.ลงกํากับการดําเนินการตามแผน เพื่อให้ประชาชนได้รับประโยชน์อย่างเต็มที่
รัฐบาลไทย-ข่าวทำเนียบรัฐบาล-รมว.ชัยวุฒิ ตรวจเยี่ยมและมอบนโยบายการจัดทำงบประมาณประจำปี 2567 สดช.
วันพฤหัสบดีที่ 15 ธันวาคม 2565
รมว.ชัยวุฒิ ตรวจเยี่ยมและมอบนโยบายการจัดทํางบประมาณประจําปี 2567 สดช.
รมว.ชัยวุฒิ ตรวจเยี่ยมและมอบนโยบายการจัดทํางบประมาณประจําปี 2567 สดช.
วันนี้(15ธันวาคม2565) นายชัยวุฒิ ธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยศ.พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอีเอส)และผู้บริหารตรวจเยี่ยมและมอบนโยบายในการจัดทําคําของบประมาณรายจ่ายประจําปี2567สํานักงานคณะกรรมการดิจิทัลเพื่อเศรษฐกิจและสังคมแห่งชาติ(สดช.)โดยมีนายภุชพงค์โนดไธสงเลขาธิการคณะกรรมการดิจิทัลเพื่อเศรษฐกิจและสังคมแห่งชาติผู้บริหารและเจ้าหน้าที่ให้การต้อนรับ
__________________
รัฐบาลไทย-ข่าวทำเนียบรัฐบาล-รมต.ธนกร ชื่นชมทุกภาคส่วนร่วมกันจัดงานมหกรรมอารยสถาปัตย์ และนวัตกรรมสุขภาพเพื่อคนทั้งมวล ครั้งที่ 6 ย้ำชัด นายกฯ ให้ความสำคัญในการขับเคลื่อนสังคมอย่างเท่าเทียมทุกด้าน
วันพฤหัสบดีที่ 15 ธันวาคม 2565
รมต.ธนกร ชื่นชมทุกภาคส่วนร่วมกันจัดงานมหกรรมอารยสถาปัตย์ และนวัตกรรมสุขภาพเพื่อคนทั้งมวล ครั้งที่ 6 ย้ําชัด นายกฯ ให้ความสําคัญในการขับเคลื่อนสังคมอย่างเท่าเทียมทุกด้าน
รมต.ธนกร ชื่นชมทุกภาคส่วนร่วมกันจัดงานมหกรรมอารยสถาปัตย์ และนวัตกรรมสุขภาพเพื่อคนทั้งมวล ครั้งที่ 6 ย้ําชัด นายกฯ ให้ความสําคัญในการขับเคลื่อนสังคมอย่างเท่าเทียมทุกด้าน แบบไม่ทิ้งใครไว้ข้างหลัง มาโดยตลอด
วันนี้ (15 ธันวาคม 2565) เมื่อเวลา 13.00 น. นายธนกร วังบุญคงชนะ รัฐมนตรีประจําสํานักนายกรัฐมนตรี เป็นประธานในการเปิดงานคิกออฟประเทศไทย เมืองอารยสถาปัตย์ เมืองศูนย์กลางสุขภาพ เมืองท่องเที่ยวที่ไม่ทิ้งใครไว้ข้างหลัง “Thailand Friendly Design Expo 2022” พร้อมกันนี้ ได้มอบรางวัล FD Awards แก่ผู้ที่ได้รับรางวัล จํานวน 20 รางวัล ณ เวทีกลาง ฮอลล์ 102 ไบเทค บางนา
รัฐมนตรีประจําสํานักนายกรัฐมนตรีกล่าวว่า การจัดงานมหกรรมอารยสถาปัตย์ และนวัตกรรมสุขภาพเพื่อคนทั้งมวล ครั้งที่ 6 นั้น ถือเป็นงานที่มุ่งมั่นขับเคลื่อนอารยสถาปัตย์ (Friendly Design) ขจัดความเหลื่อมล้ําในสังคมซึ่งเป็นสิ่งที่สอดคล้องกับนโยบายของรัฐบาล และ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ก็ได้ให้ความสําคัญกับเรื่องดังกล่าวมาโดยตลอด ซึ่งจะเห็นได้จากแผนพัฒนาคุณภาพชีวิตคนพิการแห่งชาติ ฉบับที่ 5 พ.ศ. 2560-2565 ที่ได้กําหนดยุทธศาสตร์แห่งความเท่าเทียมเอาไว้
“ปัจจุบันประเทศไทยได้ก้าวสู่สังคมผู้สูงวัยอย่างสมบูรณ์ กล่าวคือมีผู้สูงอายุมากถึง 13 ล้านคน อีกทั้งมีจํานวนคนพิการมากถึง 2.1 ล้านคน เรื่องอารยสถาปัตย์จึงมีความสําคัญอย่างมาก รัฐบาลมีนโยบายในการส่งเสริมอารยสถาปัตย์ ในสถานที่ราชการ แหล่งท่องเที่ยว ศาสนสถาน ระบบขนส่งมวลชน และระบบการให้บริการของรัฐอย่างต่อเนื่อง เพื่อรองรับคนทุกเพศ ทุกวัย ทุกสภาพร่างกาย ได้เข้าถึงบริการของรัฐอย่างเท่าเทียม” นายธนกร กล่าว
พร้อมกันนี้ รัฐมนตรีประจําสํานักนายกรัฐมนตรี ยังกล่าวอีกว่าตนเองขอชื่นชมขอขอบคุณทุกภาคส่วน ทั้งภาครัฐ ภาคเอกชน และภาคประชาชน ที่ร่วมกันสร้างสรรค์ Thailand Friendly Design Expo 2022 มหกรรมอารยสถาปัตย์ และนวัตกรรมสุขภาพเพื่อคนทั้งมวล ครั้งที่ 6 ซึ่งถือเป็นอีกหนึ่งงานคุณภาพที่สร้างสรรค์สังคมที่ยอดเยี่ยม
“รัฐบาลโดย พล.อ.ประยุทธ์ จันทร์โอชา พร้อมที่จะเป็นส่วนสําคัญในการสร้างความตระหนักรู้เรื่องอารยสถาปัตย์และพัฒนาคุณภาพชีวิตของคนทั้งมวล รวมถึงการขับเคลื่อนและพัฒนาเศรษฐกิจ สังคม และขับเคลื่อนประเทศไทยสู่เมืองอารยสถาปัตย์ เมืองศูนย์กลางสุขภาพ และเมืองท่องเที่ยวที่ไม่ทิ้งใครไว้ข้างหลังอย่างยั่งยืนสืบต่อไป” รมต.ธนกร กล่าวในตอนท้าย
รัฐบาลไทย-ข่าวทำเนียบรัฐบาล-พม. จัดประชุมคณะกรรมการ COMMIT RT มุ่งขับเคลื่อนความร่วมมือการต่อต้านค้ามนุษย์ในอนุภูมิภาคลุ่มแม่น้ำโขง
วันพฤหัสบดีที่ 15 ธันวาคม 2565
พม. จัดประชุมคณะกรรมการ COMMIT RT มุ่งขับเคลื่อนความร่วมมือการต่อต้านค้ามนุษย์ในอนุภูมิภาคลุ่มแม่น้ําโขง
พม. จัดประชุมคณะกรรมการ COMMIT RT มุ่งขับเคลื่อนความร่วมมือการต่อต้านค้ามนุษย์ในอนุภูมิภาคลุ่มแม่น้ําโขง
วันนี้ (15 ธ.ค. 65) เวลา 09.30 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) ในฐานะหัวหน้าคณะฝ่ายไทย เป็นประธานในพิธีเปิดการประชุมคณะกรรมการประสานความร่วมมือในอนุภูมิภาคลุ่มแม่น้ําโขงเพื่อต่อต้านการค้ามนุษย์ระดับภูมิภาค ( COMMIT Regional Task Force Meeting : COMMIT RTF ) หรือการประชุมคณะกรรมการ COMMIT RTF ซึ่งจัดโดยกองต่อต้านการค้ามนุษย์ สํานักงานปลัดกระทรวง พม. ทั้งนี้ นายประวิทย์ ร้อยแก้ว รองอธิบดีอัยการ สํานักงานคดีค้ามนุษย์ ในฐานะรองหัวหน้าคณะฝ่ายไทย และผู้แทนหน่วยงานที่เกี่ยวข้อง เข้าร่วมประชุม ณ โรงแรมเอส รัชดา เลเชอร์ กรุงเทพฯ และผ่านระบบอิเล็กทรอนิกส์ ร่วมกับผู้แทนประเทศสมาชิก COMMIT ได้แก่ ราชอาณาจักรกัมพูชา สาธารณรัฐประชาชนจีน สาธารณรัฐประชาธิปไตยประชาชนลาว สาธารณรัฐแห่งสหภาพเมียนมา และสาธารณรัฐสังคมนิยมเวียดนาม
นายอนุกูล กล่าวว่า การประชุมคณะกรรมการ COMMIT RTF ครั้งนี้ นับเป็นโอกาสดีที่ประเทศสมาชิก COMMIT ทั้ง 6 ประเทศ จะได้สานต่อเจตนารมณ์และความร่วมมือได้อย่างต่อเนื่อง ผ่านการพูดคุยหารือแบบฉันท์มิตร ทบทวน และแลกเปลี่ยนผลลัพธ์การดําเนินงานในระยะที่ผ่านมา รวมถึงการกําหนดแนวทางที่เหมาะสมและยั่งยืนของกระบวนการ COMMIT ภายใต้ประเด็นหลัก ประกอบด้วย 1) สถานการณ์การค้ามนุษย์ และผลกระทบจากการแพร่ระบาดของโรคโควิด - 19 รวมทั้งความคืบหน้าของการจัดการกับปัญหาดังกล่าว 2) การทบทวนการดําเนินงานตามแผนปฏิบัติการกระบวนการความร่วมมือระดับรัฐมนตรีของประเทศในอนุภูมิภาคลุ่มแม่น้ําโขง เพื่อการต่อต้านการค้ามนุษย์ ระยะที่ 4 (พ.ศ. 2558 - 2565) ที่มีผลบังคับใช้ตั้งแต่ปี 2558 และจะสิ้นสุดระยะเวลาการดําเนินงานตามแผนฯ ปลายเดือนธันวาคม 2565 นี้ ซึ่งจะนําไปสู่การหารือเพื่อวางกรอบแนวทางการพัฒนาแผนปฏิบัติการฯ ระยะที่ 5 ต่อไป
นายอนุกูล กล่าวต่อไปว่า 3) การส่งเสริมความเชื่อมโยงการทํางานระหว่างประเทศสมาชิกแบบพหุภาคี โดยการพัฒนากลไกการส่งต่อ และให้ความช่วยเหลือผู้เสียหายจากการค้ามนุษย์ หรือ TRM (Transnational Referral Mechanism) สําหรับประเทศสมาชิกคอมมิท ซึ่งดําเนินการศึกษาและพัฒนาโดยโครงการพัฒนาแห่งสหประชาชาติ หรือ UNDP (United Nations Development Programme) และ 4) การมองอนาคตร่วมกันเพื่อเสริมสร้างความยั่งยืนของกระบวนคอมมิท เพื่อต่อต้านการค้ามนุษย์ในอนุภูมิภาคลุ่มแม่น้ําโขง
นายอนุกูล กล่าวเพิ่มเติมว่า ตนในฐานะประธาน COMMIT ขอขอบคุณคณะกรรมการ COMMIT ทุกประเทศ ที่เข้าร่วมการประชุมครั้งนี้ และหวังเป็นอย่างยิ่งว่าผลลัพธ์ของการประชุม จะก่อให้เกิดประโยชน์สูงสุดในการขับเคลื่อนดําเนินงานตามกระบวนการ COMMIT เพื่อนําเสนอต่อที่ประชุมระดับรัฐมนตรีของประเทศในอนุภูมิภาคลุ่มแม่น้ําโขงเพื่อต่อต้านการค้ามนุษย์ ครั้งที่ 5 ( 5th Inter - Ministerial Meeting : IMM 5 ) ในวันพรุ่งนี้ต่อไป
รัฐบาลไทย-ข่าวทำเนียบรัฐบาล-"ทิพานัน" โชว์ผลสำเร็จ "พล.อ.ประยุทธ์" เปิด10อันดับจังหวัดที่มีรายได้จากการท่องเที่ยวสูงสุด ภูเก็ตคว้าแชมป์ 127,927ล้านบาท สะท้อนมาตรการกระตุ้นท่องเที่ยวได้ผล
วันพฤหัสบดีที่ 15 ธันวาคม 2565
"ทิพานัน" โชว์ผลสําเร็จ "พล.อ.ประยุทธ์" เปิด10อันดับจังหวัดที่มีรายได้จากการท่องเที่ยวสูงสุด ภูเก็ตคว้าแชมป์ 127,927ล้านบาท สะท้อนมาตรการกระตุ้นท่องเที่ยวได้ผล
"ทิพานัน" โชว์ผลสําเร็จ "พล.อ.ประยุทธ์" เปิด10อันดับจังหวัดที่มีรายได้จากการท่องเที่ยวสูงสุด ภูเก็ตคว้าแชมป์ 127,927ล้านบาท สะท้อนมาตรการกระตุ้นท่องเที่ยวได้ผล กระจายรายได้ทั่วประเทศในธุรกิจเกี่ยวเนื่อง
วันที่ 15 ธันวาคม 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ตามที่พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้ผลักดันให้เริ่มใช้โครงการ “ภูเก็ตแซนด์บ็อกซ์” เป็นจุดเริ่มต้นตามนโยบายเปิดประเทศอย่างค่อยเป็นค่อยไป จนประสบผลสําเร็จเป็นอย่างดี ขยายออกไปยังพื้นที่อื่นๆและนํามาสู่การเปิดประเทศอย่างเต็มรูปแบบในปัจจุบัน ผนวกกับมาตรการสาธารณสุขและความร่วมมือของคนไทยและเจ้าหน้าที่ทุกภาคส่วนส่งผลให้มีการฟื้นฟูเศรษฐกิจของประเทศ โดยเฉพาะธุรกิจท่องเที่ยวที่ฟื้นตัวแบบกลับคืนมาได้อย่างรวดเร็วแบบ “V-Shape” โดยเฉพาะผลสําเร็จที่เกินความคาดหมาย จากจํานวนนักท่องเที่ยวชาวต่างชาติที่เดินทางมาท่องเที่ยวในประเทศไทย ในปี 2565 ครบ 10 ล้านคนเมื่อวันที่ 10 ธันวาคมที่ผ่านมา
น.ส.ทิพานัน กล่าวว่า การฟื้นตัวของภาคท่องเที่ยวไทยใน 10 เดือนแรกของปี 2565 ตั้งแต่เดือนมกราคม - ตุลาคม 2565 ที่ผ่านมา ดึงดูดเม็ดเงินเข้าประเทศเป็นจํานวนมาก โดยมีข้อมูลรายได้จากจังหวัดที่มีรายได้จากการท่องเที่ยวสูงสุด 10 อันดับ ได้แก่ 1.ภูเก็ต 127,927 ล้านบาท 2.ชลบุรี 13,283 ล้านบาท 3.สุราษฎร์ธานี 7,586 ล้านบาท 4.เชียงใหม่ 4,246 ล้านบาท 5.สงขลา 3,602 ล้านบาท 6.พังงา 2,582 ล้านบาท 7.เชียงราย 1,585 ล้านบาท 8.กระบี่ 1,408 ล้านบาท 9.ประจวบคีรีขันธ์ 854 ล้านบาท 10.หนองคาย 526 ล้านบาท
จังหวัดที่มีชาวต่างชาติเยือนมากที่สุด 10 อันดับ
1.ภูเก็ต 2,329,894 คน 2.ชลบุรี 975,026 คน 3.สุราษฎร์ธานี 606,812 คน 4.สงขลา 581,808 คน 5.เชียงใหม่ 496,111 คน 6.สมุทรปราการ 321,390 คน 7.พังงา 317,353 คน 8.หนองคาย 231,243 คน 9.กระบี่ 217,526 คน 10.หนองคาย 148,683 คน
นักท่องเที่ยวรายสัญชาติที่เดินทางมาเยือน 10 อันดับ ได้แก่ 1.มาเลเซีย 1,291,381 คน 2.อินเดีย 698,757 คน 3.สิงคโปร์ 381,940 คน 4.ลาว 345,709 คน 5.เวียดนาม 340,670 คน 6.เกาหลีใต้ 316,240 คน 7.สหราชอาณาจักร 291,753 คน 8.สหรัฐอเมริกา 283,211 คน 9.กัมพูชา 252,862 คน 10.เยอรมนี 235,596 คน
“จากการลงพื้นที่พบปะพี่น้องประชาชนและช่องทางโซเชียลมีเดีย พี่น้องประชาชนรับรู้ถึงผลสําเร็จของมาตรการกระตุ้นการท่องเที่ยว ทําให้มีนักท่องเที่ยวต่างชาติเลือกไทยเป็นจุดหมายปลายทางการท่องเที่ยว ซึ่งพล.อ.ประยุทธ์ได้ผลักดันและสนับสนุนอย่างเต็มที่ นอกจากโครงการ “ภูเก็ตแซนด์บ็อกซ์” ยังมีมาตรการขยายระยะเวลาพํานักของชาวต่างชาติ และมาตรการส่งเสริมการถ่ายทําภาพยนตร์ต่างประเทศในประเทศไทย ทําให้ทุกธุรกิจเกี่ยวเนื่องกับการท่องเที่ยวฟื้นตัวและมีรายได้อย่างก้าวกระโดด มีการดึงดูดเม็ดเงินจากต่างชาติเข้ามาหมุนเวียนในเศรษฐกิจ กระจายรายได้ไปยังพื้นที่ต่างๆ ฟื้นฟูเศรษฐกิจภายในประเทศให้เข้มแข็งและเติบโตอย่างรวดเร็ว”น.ส.ทิพานัน กล่าว
รัฐบาลไทย-ข่าวทำเนียบรัฐบาล-กระทรวงคมนาคม ร่วมกับสถาบันพระปกเกล้า จัดทำบันทึกข้อตกลงความร่วมมือโครงการพัฒนาระบบธรรมาภิบาล
วันพฤหัสบดีที่ 15 ธันวาคม 2565
กระทรวงคมนาคม ร่วมกับสถาบันพระปกเกล้า จัดทําบันทึกข้อตกลงความร่วมมือโครงการพัฒนาระบบธรรมาภิบาล
ในโครงการเอกชนร่วมลงทุนในกิจการของรัฐด้านคมนาคมและโลจิสติกส์
นายศักดิ์สยาม ชิดชอบ รัฐมนตรีว่าการกระทรวงคมนาคมเป็นประธานพิธีลงนามบันทึกข้อตกลงความร่วมมือ โครงการพัฒนาระบบธรรมาภิบาลในโครงการเอกชนร่วมลงทุนในกิจการของรัฐด้านคมนาคมและโลจิสติกส์ ระหว่างกระทรวงคมนาคมและสถาบันพระปกเกล้า เพื่อพัฒนาและแลกเปลี่ยนองค์ความรู้อันเป็นประโยชน์ โดยมี นายวิรัช พิมพะนิตย์ ที่ปรึกษารัฐมนตรีว่าการกระทรวงคมนาคม นางสุขสมรวย วันทนียกุล เลขานุการรัฐมนตรีว่าการกระทรวงคมนาคม นายชยธรรม์ พรหมศร ปลัดกระทรวงคมนาคม นายสรพงศ์ ไพฑูรย์พงษ์ รองปลัดกระทรวงคมนาคม ศาสตราจารย์วุฒิสาร ตันไชย เลขาธิการสถาบันพระปกเกล้า ผู้บริหารกระทรวงคมนาคม หัวหน้าหน่วยงานในสังกัด และผู้แทนจากสถาบันพระปกเกล้าเข้าร่วมพิธี ในวันพฤหัสบดีที่ 15 ธันวาคม 2565 ณ หอประชุมราชรถสโมสร กระทรวงคมนาคม
นายศักดิ์สยาม ชิดชอบ กล่าวว่า ตามนโยบายของรัฐบาลภายใต้การนําของ พลเอก ประยุทธ์ จันทร์โอชา นายกรัฐมนตรี ได้มุ่งเน้นการปฏิรูปการบริหารจัดการภาครัฐ เพื่อสร้างความเชื่อมั่นและส่งเสริมให้เกิดการพัฒนาของข้าราชการ บุคลากร และเจ้าหน้าที่ของรัฐ โดยจะต้องคํานึงถึงผลประโยชน์ของชาติ เน้นประชาชนเป็นศูนย์กลาง ยึดมั่นในหลักจริยธรรมและธรรมาภิบาล รวมถึงมีสมรรถนะและความรู้ความสามารถให้พร้อมต่อการปฏิบัติงาน เพื่อให้สอดคล้องกับนโยบายของรัฐบาลดังกล่าว กระทรวงคมนาคมจึงได้ลงนามในบันทึกข้อตกลงความร่วมมือโครงการพัฒนาระบบธรรมาภิบาลในโครงการเอกชนร่วมลงทุนในกิจการของรัฐ ด้านคมนาคมและโลจิสติกส์ ร่วมกับสถาบันพระปกเกล้า โดยมีวัตถุประสงค์เพื่อจัดทําฐานข้อมูลแลกเปลี่ยนข้อมูลพัฒนาองค์ความรู้และพัฒนางานวิจัยที่เกี่ยวข้องกับการพัฒนาธรรมาภิบาลการกํากับดูแลที่ดีของโครงการเอกชนร่วมลงทุนในกิจการของรัฐด้านคมนาคมและโลจิสติกส์ รวมทั้งการพัฒนาองค์ความรู้อื่น ๆ ที่เป็นประโยชน์ต่อการดําเนินงาน เพื่อพัฒนากลไกในการขับเคลื่อน กํากับดูแล ติดตามประเมินผลโครงการเอกชนร่วมลงทุนในกิจการของรัฐด้านคมนาคมและโลจิสติกส์ โดยมุ่งเน้นในการสร้างธรรมาภิบาลและการกํากับดูแลที่ดี เพื่อพัฒนากิจกรรมในการถ่ายทอดความรู้ ยกระดับทักษะและความสามารถของบุคลากรที่เกี่ยวข้องกับการดําเนินงาน ในขณะที่สถาบันพระปกเกล้าจะดําเนินการจัดเตรียมหลักสูตรที่มีความทันสมัย มีประสิทธิภาพ และสอดคล้องกับกลุ่มเป้าหมายที่กําหนด
สําหรับบันทึกข้อตกลงความร่วมมือฯ มีกําหนดระยะเวลาความร่วมมือ 5 ปี โดยมีขอบเขตความร่วมมือและหน้าที่ความรับผิดชอบร่วมกัน อาทิ การจัดเตรียมหลักสูตรในการจัดอบรมตามที่โครงการกําหนดให้แก่กลุ่มเป้าหมายที่เกี่ยวข้อง ให้ความร่วมมือด้านทรัพยากรบุคคลและผู้ทรงคุณวุฒิในการพัฒนาบุคลากร ให้ความร่วมมือด้านทรัพยากร อาคาร สถานที่ในการจัดอบรม และการศึกษาดูงาน จัดสรรค่าใช้จ่ายในการพัฒนาองค์ความรู้ ศึกษาวิจัย ความร่วมมือด้านวิชาการ ด้านทรัพยากร ด้านการจัดกิจกรรมเพื่อสังคม และความร่วมมือด้านอื่น ๆ